Lav et referat af nedenstående tekst:

Tekst:
Aston Villa ønsker ikke at få angriberen Nicklas Helenius retur, når den etårige lejeaftale med AaB udløber til sommer. Det oplyser spillerens agent Mads Bach Lund til bold.dk dagen efter Helenius' hattrick i en 5-0-sejr over Hobro. - Vi har haft en dialog med klubben, som har informeret mig om, at det er bedst for alle parter, hvis Nicklas finder noget andet, siger agenten. - Vi afventer et udspil fra Aston Villa omkring en løsning, og at han har scoret nogle mål på det seneste ændrer nok ikke deres standpunkt, siger Bach Lund. Den 23-årige angriber, som har scoret otte mål i Alka Superligaen i denne sæson, kan måske fortsætte karrieren i AaB. - Skulle det ske, at Nicklas kan finde en løsning med Aston Villa, så er AaB selvfølgelig interessant qua den fortid og historik, parterne har. - Men Nicklas er også på et punkt i sin karriere, hvor han skal gøre op med sig selv, hvilken retning hans karriere skal gå, siger Mads Bach Lund til bold.dk. Nicklas Helenius optrådte for AaB, inden han for små to år siden blev solgt til Aston Villa.

Referat:
Premier League-klubben Aston Villa ønsker at skille sig af med Nicklas Helenius et år før kontraktudløb.